
Caput  I. 

Descriptiones  anatomicae. 


Arterias  organorum  chylopoeticorum  Ovis  arietis  bis  cera  implevi.  In  ove 
prima  arteria  coeliaca  emisso  ramo  epiploico  magno,  in  ramos  binos  aeque 
fortes  finditur,  quorum  alter  arteria  gastrolienalis  ventriculo  lienique,  alter 
arteria  gastrohepatica  ventriculo,  hepati,  pancreati,  duodenoque  ramos  impertit. 

Arteria  gastrolienalis  sequente  ordine  emittit  arteriam  ingluviei  anteriorem, 
ramos  lienales  tres,  et  deinde  in  arteriam  ingluviei  posteriorem  continuatur. 
Arteria  ingluviei  anterior  prope  latus  cardiae  sinistrum  ad  superficiem  ventri- 
culi anteriorem  in  strictura  partem  ingluviei  dextram  mediamque  separante  per- 
venit, et  in  ea  descendens  ramos  ad  latus  dextrum  sinistrumque  edit. 

Arteria  ingluviei  posterior,  arteriae  gastrolienalis  continuatio,  in  strictura 
ingluviei  partem  sinistram  mediamque  separante  descendit,  in  margine  verum 
inglut  lei  inferiore  nondum  finitur,  sed  ad  ejus  superficiem  anteriorem  reflecti- 
tur, ibiqne  ramos  complures  admodum  magnos  locisque  compluribus  ramis  ar- 
teriae ingluviei  anterioris  junctos  edit. 


Disquisitiones  hae  continuationem  et  supplementum  disquisitionum  circa  originem  et 
decursum  arteriarum  mammalium  a me  editarum  exhibent.  — 

Arteria  gastrohepatica  primum  ramum  emittit  valde  fortem  qui  inter  in- 
gluviem et  reticulum  in  superficie  ventriculi  posteriore  descendit  simulqne  in- 
gluviei reticuloque  ramos  impertit,  arteriam  deinde  ramo  primo  fortiorem, 
continuatione  arteriae  gastrohepaticae  tamen  debiliorem , quae  pollices  fere 
duos  longa  ad  latus  dextrum  decurrit,  et  in  ramos  tres  dividitur. 

Ramus  primus  sive  hepaticus  dexter  arteriam  emittit  cysticam  et  deinde 
in  portam  hepatis  intrat. 

Ramus  secundus  s.  arteria  gastroduodenalis  arterias  complures  pancreati 
impertit,  arteriam  emittit  debilem  prope  duodenum  adscendentem  infra  pylo- 
rum verum  finitam,  pancreati  deinde  iterum  ramos  impertit  et  in  arteriam  mi- 
norem s.  pancreaticoduodenalem  et  majorem  s.  gastroepiploicam  dextram  s. 
arteriam  dextram  arcus  abomasi  majoris  finditur.  Arteria  pancreaticoduode- 
nalis prope  pancreatis  caput  descendit  ramoque  arteriae  mesentericae  anterio- 
ris juncta  arcum  constituit.  Arteria  arcus  majoris  abomasi  dextra  prope  mar- 
ginem duodeni  liberum  ad  pylorum  adscendit,  arteriaeque  arcus  majoris  abo- 
masi sinistrae  jungitur. 

Ramus  tertius  s.  arteria  hepaticopylorica  in  ramum  hepaticum  sinistrum 
arteriamque  pyloricam  dividitur.  Arteria  pylorica  s.  art«  arcus  minoris  abo- 
masi dextra  prope  marginem  duodeni  pancreatis  caput  excipientem  ad  pylo- 
rum adscendit,  arteriaeque  arcus  minoris  abomasi  sinistrae  unitur. 

Arteriae  gastrohepaticae  continuatio  quae  arteriae  gastricae  propriae  no- 
mine nunc  insigniri  potest , ad  latus  dextrum  progreditur  et  mox  in  arterias 
tres,  inferiorem  scilicet,  posteriorem,  et  anteriorem  dividitur. 

l)  Arteria  posterior  pollicem  fere  longa  in  ramos  binos  arteriam  poste-* 
riorem  reticuli  arteriamque  superficiei  posterioris  centipellionis  dividitur. 

Arteria  superficiei  posterioris  reticuli  prope  latus  cardiae  dextrum  in  partefc 
media  superficiei  posterioris  reticuli  descendit,  ramos  multos  magnosque  ad  la- 
tera spargit,  et  infra  marginem  reticuli  inferiorem  ad  ejus  superficiem  ante- 
riorem reflectitur. 

Arteria  superficiei  posterioris  centipellionis  in  parte  media  superficiei  poste-  • 
rioris  centipellionis  a latere  sinistro  ad  latus  dextrum  decurrit,  ramos  permultos 
ad  partem  superiorem  inferior emque  emittit,  tandemque  arteriae  a latero  dex 
tro  sibi  occurrenti  unitur. 

2)  Arteria  anterior  emissis  ramis  nonnullis  ad  partem  ingluviei  dextram 
ramoque  insigni  ad  reticulum,  in  ramos  tres  dividitur,  arteriam  scilicet  arcus 
majoris  sinistram,  arteriam  partis  dimidiae  sinistrae  superficiei  posterioris,  et 
anterioris  abomasi. 

Arteria  arcus  majoris  abomasi  sinistra  s.  arteria  gastroepiploica  sinistra  ad 
pylorum  usque  progreditur,  ramos  epiploicos  multos  magnosque  emittit,  arte- 
tiaeque  arcus  majoris  abomasi  dextrae  unitur.  Arteriae  superficierum  abomasi 
ramos  emittunt  plicis  tunicae  internae  partis  dimidiae  sinistrae  destinatas. 

3)  Arteria  inferior  emissa  arteria  magna  superficiei  anterioris  centipellio- 
nis, margini  centipellionis  libero  adhaerens  ad  arcum  minorem  usque  abomasi 
decurrit,  et  emissis  inter  finem  centipellionis  initiumque  abomasi  ramis  per- 
multis ad  finem  centipellionis  dextrum,  arteriam  edit  superficiei  anterioris  par- 
tis dimidiae  dextrae  abomasi,  et  in  arteriam  superficiei  posterioris  partis  dimi- 
diae dextrae  abomasi  arteriamque  sinistram  arcus  abomasi  minoris  finditur. 

Arteria  superficiei  anterioris  centipellionis  in  hujus  parte  media  ad  latus 
dextrum  decurrit  arteriaeque  sibi  occurrenti  unitur.  Arteriae  inferioris  pars 
margini  centipellionis  libero  adhaerens  hujus  superficiebus  ramos  permultos 
impertit;  eorum  viginti  superficiem  centipellionis  posteriorem  adeuntes  nume- 
ravi; superficiem  anteriorem  talem  ramorum  numerum  adire  non  vidi;  forsan 
quia  haud  adeo  bene  cera  impleti  fuere.  Arteriae  superficierum  partis  dimi- 
diae dextrae  abomasi  arterias  edunt  a latere  dextro  ad  latus  sinistrum  recur- 
rentes, arteriisque  superficierum  centipellionis  unitas,  nec  non  ramos  plicis  par- 
tis dimidiae  dextrae  abomasi  destinatos.  Plica  abomasi  quaeque  ramum  ple- 
rumque arteriosum  proprium  recipit,  qui  tamen  neque  eodem  semper  modo 
oritur  neque  decurrit.  Interdum  enim  plica  ramos  binos  recipit , interdum 
rami  plicarum  separatim,  interdum  rami  complures  trunco  communi  dein  fisso 
ex  arteria  superficiei  prodeunt.  Arteria  sinistra  arcus  abomasi  minoris  arteriae 
hujus  arcus  dextrae  juncta  areum  constituit. 

Arteria  mesenterica  anterior  fortissima  emissis  ramis  nonnullis  pancreaticis 
duodenalibusque,  quorum  alter  cum  ramo  descendente  arteriae  gastroduodena- 
lis  arcum  constituit,  pollicis  fere  unius  ab  origine  distantia  arteriam  colicam 
magnam  et  deinde  inter  laminas  mesenterii  decurrens  ramos  mesaraicos  sede- 
cim edit,  quorum  priores  quatuor  proxime  sibi  appositi,  caeteri  distantia  pol- 

licis  unius  vel  unius  et  dimidii  ex  arteria  oriuntur.  Rami  mesaraici  antequam 

V ' • 

arcus  intestino  tenui  destinatos  formant  arterias  complures  edunt  ad  eam  in- 
testini coli  partem,  quae  parte  mesenterii  cum  intestino  tenui  simul  columnae 
vertebrali  adfigitur*  *)  Arteria  colica  magna  parti  majori  intestini  coli  ramos 
impertit,  arteriamque  emittit  coecalem  ad  intestini  coeci  usque  finem  decur- 
rentem, ramoque  mesaraico  junctam.  **) 

In  ove  secunda  eodem  fere  modo  ac  in  prima  arterias  oriri  et  decurrere 
vidi.  Ramus  tamen  epiploicus  primus  arteriae  coeliacae  deest,  ramorumque 
trium  loco  arteria  lienalis  simplex  in  ramum  superiorem  et  inferiorem  bifida 
ex  arteria  gastrolienali  prodit. 

Arteria  mesenterica  posterior  in  ove  prima  uti  a Gurltio  ***)  descripta 
est  valde  debilis  paulo  ante  arteriarum  cruralium  originem,  in  ove  secunda  cum 
arteriis  cruralibus  simul  ex  aorta  prodit. 

§♦  2* 

Arterias  Leporis  cuniculi  novies  cera  implere  tentavi.  In  animalibus  duobus 
aortae  ruptura  facta,  materieque  ceracea  in  thoracis  cavum  effusa,  arterias  per- 
sequi non  potui,  in  animalibus  reliquis  arterias  plurimas  quidem  numquam 
tamen  ad  earum  usque  ultimum  finem,  arterias  ventriculi  in  animalibus  tan- 
tum tribus  cera  implere  mihi  contigit. 

In  cuniculo  primo  arteriae  thyreoideae  inferiores  nullae,  nullaque  arteria 
thyreoidea  superior  dextra  adsunt;  arteria  tamen  thyreoidea  superior  sinistra 
magna  lineas  novem  ante  arteriae  carotidis  internae  originem  e carotide  com- 
muni prodit,  et  emisso  ramo  insigni  ad  lobum  glandulae  thyreoideae  sinistrum 


*)  Confer.  Guilt,  Handbuch  der  vergleichenden  Anatomie  der  Haussaugethiere.  Bd.  2. 
1822.  8-  p.  57.  Pars  haec  intestini  coli  valde  angusta  stricturisque  plurimis  gaudens 
decursum  arteriae  mesentericae  anterioris  arcuatum  comitatur,  faecibusque  formam 
propriam  impertit. 

**)  Juncturam  hanc  arteriae  coecalis  ramique  mesaraici  distincte  quidem  vidi,  ab  accu- 
ratiore ejus  descriptione  tamen  me  abstineo  cum  ramos  ultimos  arteriae  coecalis,  me- 
saraicosque  ultimos  neque  cera  implere  , neque  satis  bene  ob  animalium  a me  dis-» 
sectorum  pinguedinem  perscrutari  mihi  contigerit. 

***)  L.  c.  p,  201. 

inter  laryngem  et  pharyngem  ad  latus  dextrum  progreditur  et  in  lobum  glan- 
dulae thyreoideae  dextrum  distribuitur.  Arteria  haec  inter  laryngem  et  pha- 
ryngem ramos  binos  emittit  qui  ante  pharyngem  aliquantulum  descendunt. 
Arteria  carotis  communis  sinistra  deinde  arteriam  laryngeam  exilem,  pauloque 
post  arteriam  carotidem  internam  in  arteriam  carotidem  cerebralem  arteriam- 

* f 

que  occipitalem  bifidam,  arteria  carotis  communis  dextra  simul  arteriam  laryn- 
geam exilem,  carotidemque  cerebralem  edit.  Quibus  emissis  ramis  arteria  ca- 
rotis communis  dextra  simul  in  arteriam  occipitalem  truncosque  binos  aeque 
fortes,  anteriorem  et  posteriorem,  sinistra  in  truncum  anteriorem  et  posteriorem 
finditur.  Arteria  occipitalis  in  latere  quoque  arteriam  marginalem  auri  in- 
ternam edit;  truncus  anterior  in  arteriam  maxillarem  externam  arteriamque 
lingualem  , posterior  in  arteriam  temporalem  et  maxillarem  internam  finditur. 

In  animale  secundo  ex  arteria  carotide  communi  in  parte  media  utriusque 
colli  lateris  arteria  thyreoidea  inferior  ut  ab  Ottone  *)  descripta  est  oritur 
et  in  ramum  anteriorem  et  posteriorem  dividitur.  Arteria  thyreoidea  superior 
loco  solito  e carotide  communi  utriusque  lateris  prodit.  Arteria  carotis  com- 
munis deinde  in  utroque  latere  sequente  ordine  ramum  emittit  laryngeum  exi- 
lem, arteriam  corotidem  cerebralem,  et  in  latere  sinistro  deinde  in  arteriam  oc- 
cipitalem, truncum  arteriorem  et  posteriorem  finditur.  In  latere  dextro  verum 
arteria  occipitalis  paulo  ante  truncorum  binorum  originem  e carotide  prodit. 
Trunci  ut  in  animale  primo  dividuntur. 

In  animale  tertio  arteria  thyreoidea  inferior  dextra  omnino  deest,  sinistra 
infra  colli  partem  mediam , arteria  thyreoidea  superior  sinistra  loco  solito, 
dextra  sinistra  duplo  major  paulo  infra  locum  solitum  oritur.  Arteria  laryn- 
gea dextra  cum  arteria  carotide  interna  simul,  sinistra  paulo  ante  carotidem 
cerebralem  oritur.  Arteria  carotis  interna  dextra  in  arteriam  occipitalem  ar- 
teriainque  carotidem  cerebralem  finditur.  Arteria  carotis  communis  dextra  de- 
inde simul  emittit  arteriam  temporalem  arteriainque  lingualem,  pauloque  post 
in  arteriam  maxillarem  externam  et  internam  finditur.  Arteria  carotis  com- 


De  animalium  cjuorundam 
Xn  Nov.  Act.  Phyaic.  Med. 


per  ftyernem  dormientium  vasis  cephalicis  et  aure  interna. 
Acad,  Caes.  Leopold.  Carol.  Natur.  Curiosor.  Tum.  XIII. 


m6.  p.  67. 

' munis  sinistra  edita  arteria  carotide  cerebrali  - simul  emittit  arteriam  occipita- 
lem et  lingualem , deinde  arteriam  temporalem , tandemque  in  arteriam  maxil- 
larem externam  et  internam  dividitur.  Arteria  maxillaris  interna  in  quoque 
latere  arteria  maxillari  externa  major  apparet,  eamque  ob  rem  trunci  conti- 
nuatio haberi  potest. 

In  animale  quarto  arteriae  thyreoideae  inferiores  omnino  desunt,  superio- 
res solito  aliquantulum  fortiores  apparent,  laryngeae  paulo  ante  carotides  ce- 
rebrales oriuntur.  Edita  arteria  carotide  cerebrali  arteria  carotis  communis 
dextra  in  arteriam  occipitalem,  truncum  anteriorem  et  posteriorem,  sinistra  in 
truncum  tantum  anteriorem  et  posteriorem  finditur.  In  latere  dextro  truncus 
anterior  in  arteriam  maxillarem  externam  et  lingualem,  posterior  in  arteriam 
temporalem  et  maxillarem  internam  dividitur.  In  latere  sinistro  e trunco  po- 
steriore arteria  occipitalis  etiam  prodit;  caeterum  trunci  hic  ut  in  latere  dex- 
tro dividuutur. 

In  animale  quinto  arteriae  thyreoideae  inferiores  nullae,  superiores  loco 
solito,  laryngeae  paulo  ante  carotides  internas  oriuntur.  Arteria  carotis  in- 
terna cum  dextra  tum  sinistra  in  arteriam  carotidem  cerebralem  et  occipitalem 
finditur.  Carotis  deinde  communis  utraque  arteriam  emittit  lingualem  et  tem- 
poralem, tandemque  in  arteriam  maxillarem  externam,  et,  internam  externa 
aliquantulum  majorem,  finditur. 

In  animale  sexto  arteriae  thyreoideae  inferiores  nullae,  superiores  valde 
fortes  loco  solito  oriuntur.  Paulo  post  arteriam  thyreoideam  superiorem  e ca- 
rotide communi  dextra  arteriola  prodit  in  ramum  anteriorem  et  posteriorem 
bifida,  quorum  posterior  infra  musculum  sternomastoideum  recurrit,  ramoque 
exili  e carotidis  communis  initio  orto  jungitur.  Arteriae  laryngeae  paulo  ante 
arterias  carotides  internas  in  carotides  cerebrales  arteriasque  occipitales  bifidas 
proveniunt.  Arteria  carotis  communis  dextra  et  sinistra  emissa  arteria  caro- 
tide interna,  arteriam  edit  lingualem,  temporalem,  tandemque  in  arteriam 
maxillarem  externam  et  internam  finditur. 

In  animale  septimo  arteria  carotis  communis  sinistra  in  inferiore  colli 
parte  arteriam  emittit  thyreoideam  inferiorem  valde  magnam  quae  ad  finem 
inferiorem  lobi  glandulae  thyreoideae  sinistri  decurrit,  ibique  distribuitur;  ar- 
teria thyreoidea  superior  sinistra  loco  solito  quidem  oritur,  sed  tenuissima  ap- 

paret;  arteria  laryngea  sinistra  paulo  ante  arteriam  carotidem  internam  oritur 
lobique  sinistri  glandulae  thyreoideae  partem  superiorem  etiam  adit.  Arteria 
thyreoidea  inferior  dextra  deest , superior  fortissima  editis  ramis  ad  lobum 
glandulae  thyreoideae  clextrum,  inter  laryngem  et  pharyngem  ad  latus  sinistrum 
pervenit,  et  in  lobo  glandulae  thyreoideae  sinistro  finitur  ; .arteria  laryngea 
dextra  debilis  apparet.  Arteria  carotis  interna  utriusque  lateris  in  arteriam 
carotidem  cerebralem  arteriamque  occipitalem  finditur.  Arteria  carotis  com- 
munis sinistra  emissa  arteria  carotide  interna,  arteriam  simul  edit  lingualem  et 
temporalem,  tandemque  in  arteriem  maxillarem  externam  et  internam  secedit. 
Arteria  carotis  communis  dextra  in  truncum  anteriorem  et  posteriorem,  anterior 
in  arteriam  lingualem  et  maxillarem  externam,  posterior  in  arteriam  tempo- 
ralem et  maxillarem  internam  finditur. 

De  decursu  ulteriore  ramorum  carotidum  communium  cuniculi  haec  no- 
tanda sunt.  Arteria  carotis  cerebralis  ut  ab  Ottone  *)  descriptum  est  ad  cere- 
brum tendit.  Arteriae  callosae  non  ramo  communicante  transverso  junguntur, 
sed  ut  in  lepore  in  truncum  simplicem  coalescunt.  Arteria  maxillaris  externa 
arteriam  emittit  ad  glandulam  submaxillarem,  et  ante  marginem  anteriorem 
musculi  masseteris  ad  faciem  pervenit  ubi  arteriam  coronariam  labii  inferioris, 
angularem  oris,  ramosque  nasales  emittit,  et  in  arteriam  coronariam  labii  su- 
perioris continuatur.  Arteria  temporalis  arteriam  emittit  auricularem  posterio» 
rem,  ramos  parotideos,  temporales,  arteriam  auricularem  anteriorem  et  trans- 
versam faciei.  Arteria  auricularis  anterior  a parte  inferiore  et  externa  ad  par- 
• ■ 9 
tem  anteriorem  et  internam  meatus  auditorii  externi  adscendit  et  in  cutim  di- 
stribuitur. Arteriae  transversae  faciei  continuatio  valde  fortis  in  musculi  mas- 
seteris substantiam  penetrat.  — Arterias  superficiei  posterioris  auris  in  cuni- 
culi primi  latere  dextro,  in  cuniculi  quarti,  quinti,  sexti,  septimique  latere  utro- 
que  investigavi.  In  animalis  primi  latere  dextro,  quintique  latere  sinistro  ar- 
teria marginalis  interna  auris  ex  arteria  occipitali,  in  caeterorum  auribus  ar- 
teria liaec  ex  arteria  auriculari  posteriore  prodit.  Arteriae  auricularis  poste- 

• • ••  • ...  •• 
rions  continuatio  arteria  marginali  interna  auris  major,  in  fine  inferiore  super- 
ficiei posterioris  auris  ramum  per  foramen  conchae  auris  ad  hujus  superficiem 
internam  edit,  deinde  in  medietate  fere  superficiei  posterioris  conchae  auris 
•)  L.  e. 

adscendit  pauloque  infra  apicem  auris  ramum  emittit,  qui  arcuate  ad  margi- 
nem auris  externum  tendit,  et  prope  eum  arteriam  marginalem  externam  ex- 
bibens,  descendit  donec  surculo  tenuissimo  in  parte  inferiore  superficiei  poste- 
rioris auris  evanescit.  Arteriam  hanc  marginalem  externam  cera  quidem  im- 
plere liaud  contigit  mihi ; in  animale  tamen  viro  leucotico  distincte  arteriam 
per  cutim  pellucentem  oriri,  et  decure,  re  vidi.  Quousque  arteria  marginalis 
interna  auris  adscendat  certe  dicere  nequeo,  cuin  semper  ejus  initium  tantum 
cera  implere  mihi  contigerit. 

Arteria  brachialis  cuniculi  ut  in  lepore  in  arteriam  radialem,  radialis  in 
arcum  arteriosum  volarem  sublimem  continuatur.  Arcus  etiam  profundus  ad- 
est eodem  ac  in  lepore  modo  constitutus;  arcum  tamen  medium  huc  usque 
videre  mihi  non  contigit. 

Ex  aorta  thoracica  more  solito  proveniunt  arteriae  intercostales,  ex  aorta 
abdominali  sequente  ordine  arteria  coeliaca,  mesenterica  anterior,  arteriae  re- 
nales, spermaticae  internae,  uterinae,  arteria  mesenterica  posterior,  arteria 
sacra  media,  arteriaeque  lumbares. 

Arteria  coeliaca  animalium  trium  tantum  cera  impleta,  in  animalibus  cae- 
teris  ventriculi  ruptura  facta  est.  In  animalibus  duobus  arteria  coeliaca  me- 
senterica arteriore  minor,  sequente  ordine  edit  arteriam  gastroepiploicam  si- 
nistram arteriae  lienali  hominis  analogam,  truncum  communem  arteriarum  si- 
nistrarum superficierum  ventriculi,  arteriam  coronariam  ventriculi  sinistram, 
et  deinde  in  arteriam  hepaticam  et  gastroduodenalem  finditur. 

iVrteria  gastroepiploica  sinistra  ad  fundum  ventriculi  tendens  ramos  non- 
nullos pancreaticos  minores,  lienales  tres  in  hilum  lienalem  penetrantes,  arte-r 
rias  breves  ventriculi  emittit,  deinde  ad  arcum  ventriculi  majorem  pervenit, 
arteriaeque  gastroepiploicae  dextrae  jungitur. 

Truncus  communis  arteriarum  sinistrarum  superficierum  ventriculi  in  ar- 
teriam superficiei  anterioris  et  posterioris  sinistram  finditur,  quae  prope  Car- 
diae latus  sinistrum  ad  superficies  veniunt,  in  iis  descendunt  et  distribuuntur, 
ita  ut  rami  majores  arcui  ventriculi  majori  adversi  sint.  Arteria  coronaria 
ventriculi  sinistra  in  arcu  vetriculi  minore  ad  latus  dextrum  decurrit,  primUJ» 
ramum  ad  superficiem  ventriculi  anteriorem,  ramum  deinde  ad  superficiem 
posteriorem,  et  denique  ramos  duos  ad  superficiem  anteriorem  totidemque  ad 

posteriorem  edit.  Arteria  coronaria  ventriculi  sinistra  itaque  ramos  tres  ad 
utramque  ventriculi  superficiem  edit,  quorum  medius  in  strictura  partein 
ventriculi  dextram  et  sinistram  separante  jacet.  Arteria  gastroduodenalis  ra- 
mos emittit  pancreaticos,  arteriam  pyloricam,  tandemque  in  arteriam  pancrea- 
ticoduodenalem et  gastroepiploicam  dextram  dividitur.  In  animale  tertio  cujus 
arteria  coeliaca  cera  impleta  est,  arteria  haec  emissa  arteria  coronaria  ven- 
triculi sinistra,  primum  ramum  edit  hepaticum  sinistrum,  deinde  dextrum, 
et  in  arteriam  gastroduodenalem  tandem  continuatur.  Arteria  corona- 
ria ventriculi  sinistra  ad  arcum  ventriculi  minorem  tendit,  et  in  arteriam 
superficiei  posterioris  et  anterioris  dextram  finditur,  quae  in  stricturis  ventri- 
culi decurrunt.  Arteria  anterior  ramum  etiam  in  arcu  minore  ad  pylorum, 
aliumque  in  arcu  minore  ad  cardiam  decurrentem  edit. 

Arteria  mesenterica  anterior  primum  emittit  ramum  duodenalem  arteriae 
pancreaticoduodenali  junctum , ramum  deinde  ad  eam  intestini  coli  partem 
quae  in  intestinum  rectum  transit,  ramosque  nonnullos  (duos  ad  quatuor)  me- 
saraicos  ad  anteriorem  intestini  jejuni  partem,  et  in  arterias  binas  aeque  mag- 
nas deinde  finditur,  quarum  altera  arterias  multas  mesaraicas  (duodecim  ad 
tredecim)  intestino  tenui  impertit,  altera  arteria  colica  sequente  ordine  edit 
ramum  unum  ramosve  duos  ad  posteriorem  intestini  coli  partem  stricturis  jam 
destitutam,  ramum  magnum  ad  intestini  coli  partem  stricturas  praebentem* 
arteriam  coecalem  parvam  et  magnam,  tandemque  ad  intestini  coli  initium 
pervenit,  ubi  ramos  plurimos  emittit,  quorum  majores  tres  distingui  possunt. 
Ramus  primus  ad  finem  intestini  ilei,  secundus  ad  initium  intestini  coli,  ter- 
tius ad  initium  intestini  coeci  decurrit.  Ramus  quisque  ramo  sibi  occurrenti 
junctus  arcum  constituit.  Arteria  coecalis  minor  ad  apicem  intestini  coeci 
stricturis  jam  destitutum  pervenit;  arteria  coecalis  magna  trientibus  binis  prio- 
ribus intestini  coeci  sanguinem  advehit,  propeque  intestinum  coecum  ad  ejus 
initium  decurrit,  ubi  ramo  jam  descripto  jungitur. 

Arteria  coecalis  magna,  ramusque  partis  intestini  coli  stricturas  praebentis 
ad  superficiem  quamque  intestini  coeci  colique  tot  edunt  arteriolas  quot  in  iis 
observantur  stricturae. 

Arteriam  mesentericam  anteriorem  modo  descripto  in  cuniculis  quatuor 
decurrere  vidi;  in  cuniculo  quinto  arteria  coecalis  minor  ex  arteria  coecali 
majore  prodit. 

Arteria  renalis  dextra  lineas  duas  vel  tres  ante  arteriam  renalem  sinistram 
oritur  et  oblique  a parte  posteriore  ad  partem  anteriorem  decurrens  hilum  re- 
nalem attingit;  arteria  renalis  sinistra  oblique  a parte  anteriore  ad  partem 
posteriorem  decurrit.  Arteria  renalis  utraque  antequam  renem  attingit  ramum 
emittit  in  arteriam  suprarenalem  arteriamque  muscularem  abdominis  anterio- 
rem musculorum  obliquorum  musculique  transversi  parti  anteriori  destinatam 
finditur. 

Arteria  mesenterica  posterior  exilis  ad  intestinum  rectum  descendit. 

Infra  vertebram  lumbarem  quamque  ex  aortae  abdominalis  superficie  su- 
periore truncus  arteriosus  brevis  oritur  in  arteriam  lumbarem  dextram  et  si- 
nistram bifidus.  Arteria  lumbaris  ultima  dextra  et  sinistra  ex  initio  arteriae 
sacrae  mediae  provenit. 

Arteria  iliaca  in  arteriam  hypogastricam,  arteriamque  curalem  hypogastrica 
fortiorem  dividitur.  Arteria  cruralis  in  media  fere  femoris  parte  in  arteriam 
popliteam,  arteriamque  tibialem  posteriorem  prope  genu  latus  internum  descen** 
dentem  dividitur* 

Arteria  musculocutanea  posterior  non  eodem  semper  loco  oritur;  in  cuni- 
culo primo  arteria  haec  sinistra  lineae  uius,  dextra  linearum  trium  distantia 
ab  aortae  fine  posteriore  ex  arteria  iliaca,  in  cuniculo  secundo  sinistra  etiam 
aortae  propior  quam  dextra  ex  arteria  iliaca  oritur.  In  cuniculi  quarti  quin- 
tique  latere  sinistro  arteria  haec  ex  arteria  iliaca  paulo  ante  hujus  divisionem 
in  arteriam  cruralem  et  hypogastricam,  in  eorum  latere  dextro  ipso  divisionis 
loco  oritur,  in  cuniculo  denique  tertio  arteria  haec  cum  dextra  tum  sinistra 
ex  arteriae  cruralis  inito,  sinistra  tamen  prius  quam  dextra  oritur.  Arteria 
haec  eodem  modo  ac  in  Lepore  timido  decurrere  videtur. 

T > 

Arterias  musculocutaneas  abdominales  posteriores  in  cuniculo  uno  tantum, 
attamen  ejus  latere  utroque  cera  implere  mihi  contigit.  Ibi  verum  non  ut  in 
lepore  ex  axteria  spermatica  externa,  sed  in  parte  superiore  femoris  ex  arte- 
ria crurali  prodit,  et  ad  partem  arteriorem  reflectitur* 

. §♦  3* 

Arterias  Caviae  cobayae  ter  cera  nuper  implevi.  In  cavia  tamen  tertia 

\ 

i truncos  majores  tantum  persequi  mihi  contigit.  Animalia  haec  formationes 
salio  loco  *)  a me  descriptas  omnes  fere  confirmarunt,  nonnullas  tamen  etiam 
novas  obtulerunt.  Arteriarum  carotidum  cerebralium  ex  arteriis  ophthalmicis 
ortum,  earum  introitum  per  foramina  optica  iu  cranii  cavum  juncturamque 
iramo  transverso  foraminibus  opticis  interposito,  circuli  Willisci  formam,  rete 
mirabile  in  canale  lacrymali  situm,  arteriarum  spermaticarum  internarum  ra- 
dices duplices  **)  alteram  arteriae  renalis,  alteram  aortae  abdominalis  ramum 
eodem  omnino  modo  ac  olim  inveni.  Arteriae  renales  animalis  unius  dupli- 
ces, anteriores  binae  totidemque  posteriores  adsunt.  Arteriae  thyreoideae  ani- 
malis unius  tantum  cera  scatent;  thyreoideae  inferiores  hic  nullae  adsunt;  thy- 
reoidea superior  sinistra  valde  fortis,  dextra  tenuissima  vix  animadverti  potest. 
Arteria  thyreoidea  superior  sinistra  emissis  ramis  ad  partem  glandulae  thyreoi- 
deae sinistram,  ante  laryngem  ad  partem  dimidiam  dextram  glandulae  tendit, 
let  in  ea  distribuitur. 

I v 1 » ' f 

Arteriam  coeliacam  et  mesentericam  anteriorem  non  ut  olim  truncis  duo- 
ibus  separatis  sed  trunco  simplice  fortissimo  inter  crura  diaphragmatis  prodire 
vidi.  ***)  Truncus  hicce  primum  emissis  ramo  in  arteriam  gastrolienalem  et 
coronariam  ventriculi  sinistram  bifido,  arteriaque  deinde  hepatica  in  arte- 
riam mesentericam  anteriorem  continuatur. 

Arteria  gastrolienalis  in  arteriam  lienalem  et  gastroepiploicam  sinistram 
dividitur.  Arteria  gastroepiploica  sinistra  in  arcu  ventriculi  majore  a fundo 
ventriculi  ad  pylorum  decurrit.  Arteria  coronaria  ventriculi  sinistra  emisso  ramo 
in  arteriam  superficiei  ventriculi  anteriorem  et  posteriorem  sinistram  bifido,  ad 
: arcum  ventriculi  minorem  pervenit,  ibique  a latere  sinistro  ad  latus  dextrum 
‘.decurrit.  Arteriae  superficierum  ventriculi  sinistrae  prope  cardiae  latus  sini- 
istrum  ad  superficies  ventriculi  perveniunt,  ibi  aliquantulum  descendunt,  lateri 


*)  Disquisitiones  circa  originem  etc. 

**)  Animalia  haec  omnia  gravida  fuerunt. 

***)  In  caviis  tribus  aliis  cera  non  impletis  eodem  modo  arteriam  hanc  oriri  vidi. 

deinde  dextro  advertuntur,  mediumque  fere  inter  superficierum  medietatem 

• .. 

arcumque  minorem  ventriculi  tenentes  ad  pylorum  decurrunt.  Ita  arteriarum 
harum  decursus  in  animale  altero  apparet,  in  altero  arteria  coronaria  ventri- 
culi sinistra  in  parte  media  arcus  minoris  arteriam  etiam  superficiei  anterioris 
et  posterioris  dextram  edit  quae  ramo  arteriae  superficiei  eujusque  sinistrae 
jungitur.  Arteria  gastrolienalis  ramos  lienales  tres  edit  et  deinde  in  arteriam 
pancreaticam  et  gastroepiploicam  sinistram  finditur-  Arteria  pancreatica  in 
pancreatis  substantia  ab  hujus  inde  cauda  ad  caput  tendit.  Arteriam  hepati- 
cam huc  usque  in  specimine  nullo  cera  bene  implere  mihi  contigit. 

Arteria  mesenterica  anterior  arteriae  coeliacae  continuatio  in  animale  al- 
tero arteriam  simul  emittit  duodenalem  colicamque  postremam,  ramos  deinde 
mesaraicos  ad  intestinum  tenue  sex,  simulque  cum  ramorum  horum  secundo 
arteriam  colicam  magnam,  cumque  ramo  quinto  arteriam  coecalem  minorem; 
quibus  emissis  arteria  mesenterica  anterior  in  ramos  binos  alterum  fini  inte- 
stini tenuis,  alterum  intestino  coeco  destinatum  s.  arteriam  coecalem  magnam 
dividitur.  Arteria  colica  magna  in  ramum  posteriorem  s.  minorem  partem  in- 
testini coli  stricturis  destitutam  adeuntem,  ramumque  anteriorem  parti  inte- 
stini coli  stricturis  praeditae  sanguinem  advehentem  finditur.  Ramus  poste- 
rior cum  arteria  colica  infima , anterior  cum  ramo  arteriae  coecalis  magnae 
arcum  constituit.  Arteria  coecalis  minor  in  ramos  binos  dividitur,  quorum 
alter  ad  apicem  usque  intestini  coeci  decurrit,  alter  cum  ramo  arteriae  coe- 
calis magnae  arcum  constituit.  Arteria  coecalis  magna  prope  intestinum  coe- 
cum  ad  ejus  initium  decurrit  ibique  ramo  arteriae  colicae  magnae  jungitur. 
Ramus  arteriae  mesentericae  anterioris  filii  intestini  tenuis  destinatus  arterias 
mesaraicas  tres  emittit.  In  cavia  secunda  arteria  mesenterica  anterior  ante 
divisionem  in  ramos  binos  majores,  ramos  tantum  edit  mesaraicos  quinque; 
arteria  coecalis  minor  propria  deest,  ejusque  loco  rami  nonnulli  ex  arteria 
coecali  magna  oriuntur. 

§♦4* 

Arterias  Muris  decumani  in  animalibus  tribus  cera  nuper  implevi-  Arte- 
ria mesenterica  anterior  in  omnibus  simul  cum  arteria  renali  dextra,  deinde 
arteria  renalis  sinistra,  arteriae  spermaticae  internae,  arteriae  musculares  ab- 
dominis posteriores  ex  aorta  prodeunt.  Arteria  mesenterica  postorior  in  omni- 


bus  simul  cum  arteriis  iliacis  ex  aortae  fine  oritur.  Arteria  coeliaca  tripar- 
tita haec  obtulit.  Ejus  ramus  primus  arteria  lienalis  in  ramum  superiorem 
minorem,  et  inferiorem  majorem  dividitur.  Ramus  superior  in  arterias  binas 
iterum  dividitur,  quarum  altera  in  partem  superiorem  liili  lienalis  penetrat,  al- 
tera ad  finem  extremum  fundi  ventriculi  pervenit  ibique  ramos  ad  superficiem 
anteriorem  et  posteriorem  ventriculi  emittit,  qui  cum  arteriis  superficierum 
communicant.  Ramus  inferior  arteriae  lienalis  ramos  complures  edit  in  par- 
tem inferiorem  hili  lienales  intrantes,  et  deinde  in  ramum  epiploicum  conti- 
nuatur qui  a latere  sinistro  ad  latus  dextrum  decurrens  in  omento  majore  di- 
stribuitur. 

Arteria  coronaria  ventriculi  sinistra  ramum  emittit  tenuissimum  ad  latus 
sinistrum  cardiae  meantem,  et  deinde  ramos  tres,  arterias  superficierum  ventri- 
culi, arteriam  que  minorem  in  arcu  ventriculi  minore  ad  pylorum  usqne  de- 
currentem finditur.  Arteriae  superficierum  ventriculi,  (anterior  et  posterior) 
fortes  prope  latus  cardiae  dextrum  ad  superficies  ventriculi  perveniunt  ibique 
ramos  multos  ad  latus  dextrum  et  sinistrum  distribuunt,  ramisque  descenden- 
tibus in  arcu  ventriculi  majore  inter  se  junguntur. 

Ramus  tertius  arteriae  coeliacae  in  ramos  binos  arteriam  hepaticam  arte- 
riamque gastroduodenalem  finditur.  Arteria  haec  illa  fortior  ramos  edit  pan- 
creaticos, et  deinde  in  arteriam  pancreaticoduodenalem  et  gastroepiploicam 
dextram  finditur.  Arteria  pancreaticoduodenalis  cum  ramo  arteriae  mesente- 
ricae anterioris  arcum  constituit;  arteria  gastroepiploica  dextra  ad  pylorum 
tendit,  ramos  ibi  nonnullos  ad  utramque  ventriculi  superficiem  cum  ramis  ar- 
teriarum superficierum  communicantes  emittit,  et  deinde  in  arteriam  epiploi- 
cam dextram  continuatur.  Arcus  arteriosus  in  arcu  ventriculi  majore  nullus  adest. 

Arteria  mesenterica  anterior  simul  emittit  arteriam  duodenalem  arteriam- 
que colicam  postremam,  ramos  mesaraicos  deinde  ad  intestinum  tenue  septem-, 
decim  ad  octodecim,  simul  cum  ramo  mesaraico  quinto  vel  sexto  arteriam  co- 
licam anteriorem,  tandemque  in  ramos  binos  aeque  fortes  finditur,  quorum 
alter  in  ramos  mesaraicos  nonnullos  finem  intestini  ilei  adeuntes  abit,  alter 
in  arteriam  colicam  anteriorem  arteriamque  coeealem  dividitur.  Arteria  coe- 
calis  colica  anteriore  fortior,  ab  initio  intestini  coeci  ad  ejus  apicem  usque 
decurrit. 

Arterias  cutaneas  trunci  in  animalibus  duobus  melius  quam  olim  investigare 
mihi  contigit.  Arteriae  intercostales  ramos  perforantes  complures  magnosque 
emittunt,  quorum  postremus  arteria  intercostalis  ultimae  ramus  in  arteriam 
musculocutaneam  trunci  anteriorem  superiorem  continuatur. 

Arteria  muscularis  abdominis  posterior  non  ut  olim  a me  descriptum  est 
in  abdominis  musculis,  finitur,  sed  emisso  ramo  musculari  in  arteriam  muscu- 
locutaneam posteriorem  continuatur,  quae  pone  ligamenti  Poupartii  partem 
externam  ad  femoris  partem  externam  pervenit,  ibi  ramos  cutaneos  multos 
arteriae  musculocutaneae  posteriori  laterali  partim  junctos  edit,  tandemque 
in  arteriam  musculocutaneam  posteriorem  superiorem  continuatur.  Arteriae 
hujus  rami  cum  ramis  arteriae  musculocutaneae  anteriori, s superioris  commu- 
nicant, et  ita  arcum  arteriosum  dorsalem  formant. 

Rami  illius  arteriae  cruralis  partis  quae  ante  ligamentum  Poupartii  jacet 
in  animalibus  duobus  cera  bene  impleti  sunt;  in  altero  femineo  eodem  omnino 
modo  ut  jam  a me  descriptum  est  , in  altero  masculo  modo  aliquantulum  di- 
verso oriuntur  et  decurrunt.  Arteriam  tamen  spermaticam  externam,  arteriam 
pudendam  internam,  arteriamque  uterinam  melius  quam  antehac  vidi,  Arte- 
ria spermatica  externa  non  tantum  cuti  mammaeque  inguinali  ramos  impertit, 
sed  ejus  continuatio  in  mare  aeque  ac  femina  in  glandula  prope  penis  *)  ori- 
ficium posita  finitur.  Arteriam  pudendam  internam  in  arteriam  dorsalem  pe- 
nis continuari  vidi.  Arteria  vesicalis  in  animale  femineo  ramus  apparet  ar- 
teriae uterinae  quae  prope  tubam  Fallopii  ad  diaphragma  usque  decurrit,  in 
animale  mascnlo  e ramo  oritur  in  arteriam  vesicalem,  arteriam  prostaticam, 
feminalemque  divisam. 

Arteria  cruralis  in  animale  masculo  antequam  ad  femoris  partem  anterio- 
rem pervenit  in  utroque  latere  arterias  emittit  sex: 

1)  arteriam  hypogastricae  indicium, 

2)  arteriam  pudendam  internam, 

3)  arteriam  in  ramum  vesicalem,  prostaticum  et  seminalem  divisam, 

4)  arteriam  circumflexam  femoris  internam, 


*)  Clitoris  Muris  decumani  penem  verum  urethra  perforatum  exhibet, 

5)  arteriam  epigastricam, 

6)  arteriam  in  circumflexam  ilei  spermaticamque  externam  divisam. 

Arteria  cruralis  eo  loco  ubi  in  arteriam  tibialem  posteriorem  arteriamque 

popliteam  finditur,  ramum  emittit  ad  partem  anteriorem  reflexum,  sub  cute  de- 
currentem, et  in  arteriam  muscularem  abdominis  posteriorem  lateralem  et  infe- 
riorem bifidum;  arteriae  hae  cum  arteriis  iisdem  anterioribus  arcus  constituunt. 

# §♦  5- 

> ' 

Arteriae  Canis  familiaris  ubera  lactantia  neonatis  praebentis  nuper  a me 
cera  impletae,  arteriam  musculocutaneam  anteriorem  inferiorem  antehac  frustra 
a me  quaesitam  mihi  ostenderunt.  Arteria  haec  hic  non  ut  in  mammalibus 
nonnullis  aliis  e trunco  arteriae  subclaviae  oritur,  sed  arteriae  mammariae  in- 
ternae continuatio  valde  fortis  pone  cartilaginem  costae  nonae  e cavo  thora- 
cis egreditur  , deinde  sub  cute  abdominis  ad  partem  posteriorem  decurrit  et 
nisi  fallor  cum  arteriae  spermaticae  externae  ramo  ad  partem  anteriorem  re- 
flexo hic  etiam  valde  forti  arcum  constituit. 

Juncturam  tamen  arteriarum  harum  cera  non  impletam  ob  animalis  pin- 
guedinem non  vidi.  Arteriae  hae  mammis  abdominalibus  sanguinem  advehunt. 


Caput  II. 

C oro  1 I a r i a. 


§.  i. 

Meckelius  *)  varietates  originis  arteriarum  thyreoidearum  inferiorum  in 
genere  humano  occurrentes  eam  ob  rem  magni  momenti  aestimat,  quia  varios 
gradus  unius  formationum  seriei  exhibent,  quae  ad  defectum  totum  arteriarum 
thyreoidearum  inferiorum,  earumque  cum  arteriis  thyreoideis  superioribus  coa- 
litum in  mammalibus  plerisque  normalem  transitum  parat.  Yarios  hujus  transi- 


*)  Handbuch  der  pabpolopischen  Anatomie.  Bd.  % Abthlg.  i.  p4  {{g.  . 


tus  gradus  in  mammalibus  adesse  alio  loco  probavi.  *)  Quae  de  arteriis  thy- 
reoideis cuniculi  supra  attuli  vario  respectu  memorabilia  sunt, 

1)  Arteriae  thyreoideae  inferiores  in  cuniculis  saepius  deesse  quam  adesse 
videntur,  ut  earum  defectus  norma,  earum  praesentia  varietas  haberi  possit. 

2)  Si  deest  arteria  thyreoidea  inferior,  superior  ejusdem  lateris  plerumque 
quidem,  ast  non  semper  ejus  vicibus  fungitur;  in  animale  enim  primo  arteria 
thyreoidea  superior  sinistra  sanguinem  omnem* glandulae  thyreoideae  adduxit, 
quae  formatio  non  solum  memoratu  digna  est,  quia  organon  quod  in  genere 
humano  arterias  quatuor,  hic  tantum  arteriam  singulam  contra  symetriae  leges 
ortam  recipit,  sed  etiam  quia  arteria  haec  inter  laryngem  et  pharyngem  a la- 
tere altero  ad  alterum  tendit.  Decursus  hicce  tamen  in  cuniculis  haud  adeo 
ramus  esse  videtur,  cum  in  animale  septimo  similis  fere  appareat.  Animal  hocce 
etiam  ostendit,  arterias  complures  vicinas  simul  arteriae  thyreoideae  superioris 

i 

vicibus  fungi  posse. 

Arteria  carotis  cerebralis  cuniculi  semper  ramus  tantum  carotidis  commu- 
nis apparet,  qui  ramos  caeteros  arteriam  scilicet  lingualem,  maxillarem  exter- 
nam, internam,  et  temporalem  fortitudine  non  superat.  Eodem  tamen  arteria 
carotis  cerebralis  quantum  huc  usque  vidi  loco  semper  oritur. 

Arteriae  occipitalis  cuniculi  origo  non  semper  eadem;  oritur  enim: 

1)  ex  arteria  carotide  interna, 

2)  ex  arteria  carotide  communi, 

3)  e trunco  posteriore  arteriae  carotidis  communis  bifidae. 

Formatio  prima  et  secunda  formatione  tertia  saepius  occurrunt. 

Arteria  carotis  communis  cuniculi  vario  modo  finitur. 

1)  in  arterias  tres,  occipitalem,  truncum  anteriorem  et  posteriorem, 

2)  in  truncum  tantum  anteriorem  et  posteriorem, 

3)  emissa  arteria  linguali  arteriaque  temporali,  in  arteriam  maxillarem 
externam  et  internam  finditur.  Maxillaris  interna  in  hac  formatione 
maxillari  externa  fortior  arteriae  carotidis  continuatio  apparet. 

Arteriae  superficiei  posterioris  auris  cuniculi  duplice  respectu  memorabiles  sunt* 


*)  Disquisitiones  circa  originem  et  decursum  arteriarum  mammalium,  p,  73.  74. 

1)  Quia  arteria  marginalis  interna  interdum  arteriae  occipitalis,  inter- 
dum  arteriae  auricularis  posterioris  ramus  apparet, 

2)  Quia  arteria  marginalis  externa  non  ut  in  Lepore  timido  trunci  ar- 
teriae auricularis  posterioris  ramus  in  superficie  posteriore  auris  adscendit  tan- 
demque  arteriae  mediae  juncta  arcum  constituit,  sed  hujus  ramirs  paulo  infra 

auris  apicem  ad  marginem  externum  decurrit,  et  descendens  in  superficie 
auris  posteriore  linitur. . 

Arteriarum  carotidum  cerebralium  Caviae  cobayae  ex  arteriis  ophthalmi- 
cis ortum  earumque  in  cranii  cavum  per  foramina  optica  introitum,  olim  pro 
varietate  a me  habitum  non  dubito  nunc  cum  disquisitiones  saepius  repetitae 
ideui  semper  mihi  obtulissent  pro  norma  habere. 

§•  2. 

Arteriae  aortae  abdominalis  Caviae  cobayae,  Murisque  decumani  truncos 
majores  alio  modo  nunc  ac  olim  a me  ortos  et  decurrentes  fuisse  visos,  e de- 
scriptione arteriarum  harum  supra  exposita  patuit.  Non  dubito  formationes 
nunc  descriptas  normales,  antehac  a me  exhibitas  varietates  fuisse. 

Origo  arteriae  coeliacae  mesentericaeque  anterioris  Caviae  cobayae  non  so- 
lum ob  earum  in  truncum  simplicem  coalitum  verum  etiam  eam  ab  rem  me- 
morabilis apparet,  quia  arteria  mesenterica  anterior  hic  arteriae  coeliacae  con- 
tinuatio  habenda  est. 

Arteriarum  renalium  Muris  decumani  origo  asymmetrica  ad  formationem 
in  cuniculis  descriptam  magis  evolutam  transitum  parat. 

Arteriae  organorum  chylopoeticorum  cum  organorum  quibus  sanguinem 

columine  et  forma,  non  volumen  solum  verum  etiam  originis  et  de- 
cursus modum  mutant. 

Arteria  hepatica  et  lienalis  in  hominibus  arteriis  gastricis  majores  appa- 

jent.  In  ove  et  haud  dubie  etiam  in  animalibus  ruminantibus  caeteris  res 
omnino  mutata  est. 

Arteriae  gastricae  hominis  mammaliumque  complurium  majores  curvaturis 
«ntricuh  appositae,  arcus  arteriosos  constituunt  e quibus  rami  ad  superficies 

tendunt;  in  Mure  decumano  arcus  curvaturae  sninoris  leve  tantum  indicium 
adest,  arcus  curvaturae  majoris  sive  gastroepiploicus  omnino  evanuit;  in  Ca- 
via  cobaya  arcus  curvaturarum  arteriis  superficierum  majores,  in  cuniculo 
arteriae  superficierum  arcubus  curvaturarum  majores,  in  ove  denique  formar 
tiones  diversae  simul  observantur.  Arteriae  ingluviei  reticulique  in  superfi- 
ciebus,  arteriae  centipellionis  abomasique  majores  prope  margines  decurrunt. 
Arteriarum  superficierum  decursus  nisi  fallor  divisionem  ventriculi  in  cava 
compluria  indicat.  Arteriarum  superficierum  sinistrarum  in  Mure  decumano 
levissimum  tantum  apparet  indicium;  arteriae  superficierum  sinistrae  cuniculi 
admodum  magnae  sunt,  nulla  tamen  hic  ventriculi  strictura,  in  ove  verum 
hoc  loco  stricturae  magnae  partes  ingluviei  separantes  observantur,  arteriam- 
que ingluviei  anteriorem  et  posteriorem  recipiunt.  Arteriae  superficierum 
ventriculi  dextrae  in  cuniculo  aut  ipsae  in  strictura  ventriculi  partem  dextram 
et  sinistram  separante  decurrunt,  aut  saltem  ramum  emittunt  in  ea  descen- 
dentem. Meckelius  *)  quidem  nuper  contendit  in  Leporibus  ventriculum  omnino 
simplicem  esse ; Leporis  timidi  ventriculum  non  investigavi,  Rudolphii**)  tamen 
disquisitiones  Meckelio  contrariae  sunt.  Ventriculum  cuniculorum  juvenum 
saepe,  adultorum  bis  inquisivi.  In  adultis  stricturam  magnam  in  juvenibus 
levem  tantum  a parte  fere  media  curvaturae  ventriculi  minoris  incipientem 
offendi.  Variae  hic  forsan  evolutionis  periodi  adsunt,  unde  diversae  aucto^ 
rum  descriptiones. 

Arteriae  intestini  coeci  colique  ex  arteria  mesenterica  anteriore  oriundae 
sensim  augentur,  cum  quoniam  intestinum  coecum  augetur,  tum  quoniam  i 
arteria  mesenterica  posterior  minuitur.  Ad  formationem  in  cuniculis  descrip-' 
tam,  ubi  arteria  mesenterica  anterior  in  ramos  binos  majores  finditur,  arteriae 
hujus  finis  in  Mure  decumano  Caviaque  cobaya  quodmmodo  transitum  parant* 


*)  System  der  vergleichenden  Analomie.  4r  Thl,  Halle,  1829.  p.  630- 

**)  Scliwed,  Amialen.  Bd.  1.  Ilft.  2-  p.  133.  Confer.  Cuvier,  Vorlesungen  iiber  vergleI“ 
eliende  Analoinie  iibersetzt  von  Meckel.  3r  Thl.  p.  390.  Annotat.  Meckelii. 

Quae  de  arteriis  cutaneis  trunci  Canis  familiaris,  Muris  decumani,  Lepo- 
risque cuniculi  supra  attuli*,  sententiam  in  disquisitionibus  circa  originem  et 
decursum  arteriarum  mammalium  a me  prolatam,  fore  ut  variae  adliuc  origi- 
nis et  decursus  arteriarum  liarum  formationes  inveniantur,  confirmaverunt. 

Arteria  musculocutanea  trunci  anterior  inferior  Canis  familiaris  7 anterior 
superior  Muris  decumani  eam  ob  rem  memorabiles  sunt  quia  e cavo  thoracis 
prodeunt,  arteria  musculocutanea  posterior  lateralis  Muris  decumani  quia  e 
ramo  arteriae  cruralis  in  eam,  arteriamque  musculocutaneam  posteriorem  in- 
feriorem bifido  prodit , arteria  musculocutanea  posterior  inferior  cuniculi 
quia  non  ut  in  Lepore  timido  arteriae  spermaticae  externae,  sed  arteriae  cru- 
ralis ramus  apparet. 


Arteriarum  pulsus  non  nisi  ventriculorum  cordis  contractionibus,  sangui-^j 
nisque  motu  producitur. 

Venae  cum  contractione  et  expansione,  tum  vibratione  pulsant. 

Sanguis  venosus  cessantibus  ventriculi  cordis  sinistri  contractionibus  atrium 
cordis  dextrum  adire  pergit. 

Retia  mirabilia  arteriarum  vim  organorum  augent  et  imminuunt. 

Lien  hepati  magis  quam  ventriculo  inservit. 

Aves  animalia  sunt  hermaphroditica. 

Pecten  oculi  avium  motu  omni  non  caret. 

Subligatio  arteriae  anonymae  est  bona  operatio. 

In  extirpatione  testis  subligatio  funiculi  spermatici  totius  subligationi 
arteriae  spermaticae  internae  solitariae  praeferenda  est. 


